Luis Díaz Gallego

Luis Díaz Gallego, nado en Ferreiros (A Pobra do Brollón) o 29 de outubro de 1896, foi un médico e político galego.

 Traxectoria 
Estudou Medicina en Madrid, licenciándose en 1922. Foi candidato da Alianza Republicana pola provincia de Lugo nas eleccións a Cortes Constituíntes de 1931.La Voz de Galicia,  24-6-1931, p. 2.La Voz de Galicia,  2-7-1931, p. 8. Director do Balneario do Incio. En 1936 publicou o libro Cartilla sanitaria que foi declarado de utilidade pública.La Libertad, 7-5-1936, p. 8. Estaba afiliado a Izquierda Republicana. Médico en Vilar de Barrio, co golpe de Estado do 18 de xullo de 1936 fuxiu, pero foi detido en Tui en agosto. Pasou polo Depósito de Sarria e despois estivo no Cárcere de Lugo. Saíu en liberdade provisional o 16 de decembro de 1937. Pasou a Portugal, onde foi detido e trasladado a Tui o 15 de maio de 1938. Pasou á Prisión Provincial de Ourense o 20 de maio. Foi trasladado a Irún para un intercambio de presos o 28 de xuño. O 28 de xuño de 1938 pasou á zona republicana. Entrou nos Servizos Sanitarios de Carabineros asimilado á categoría de tenente o 23 de novembro de 1938. Exiliouse na Arxentina.

 Notas 

 Véxase tamén 
 Bibliografía 




 Ligazóns externas 
 Ficha en Represión franquista en Lugo
 Expediente persoal do recluso Luis Díaz Gallego

Categoría:Médicos da Pobra do Brollón
Categoría:Represaliados polo franquismo
Categoría:Exilio galego
Categoría:Galegos da Arxentina
Categoría:Nados na Pobra do Brollón

Categoría:Nados en 1896

Categoría:Finados en ano descoñecido

Categoría:Personalidades de Galicia sen imaxes